stanford-oval/wikipedia huggingface dataset:
รถไฟสายทางช้างเผือก
แอนิเมชัน

รถด่วนอวกาศ 999
แหล่งข้อมูลอื่นๆ

ศูย์หนังสือ ส.ส.ท เก็บถาวร 2009-02-21 ที่ เวย์แบ็กแมชชีน
หนังสือรถไฟสายทางช้างเผือก[ลิงก์เสีย]
วงเล็บลากรานจ์

วงเล็บลากรานจ์ (Lagrange bracket) เสนอโดยโฌแซ็ฟ-หลุยส์ ลากร็องฌ์ ในปี ค.ศ.1808–1810 เพื่อเป็นสูตรทางคณิตศาสตร์สำหรับกลศาสตร์คลาสสิก แต่แตกต่างจากวงเล็บปัวซง (Poisson brackets)
นิยาม

กำหนดให้ (q1, …, qn, p1, …, pn) เป็นพิกัดคาโนนิคัล (canonical coordinates) ในปริภูมิเฟส(phase space) จะได้วงเล็บลากรานจ์
สมบัติของวงเล็บลากรานจ์

วงเล็บลากรานจ์ไม่ขึ้นกับระบบพิกัดคาโนนิคัล (q, p) ถ้า (Q,P) = (Q1, …, Qn, P1, …, Pn) ดังนั้น
ถ้า Ω คือ symplectic form ในปริภูมิเฟสสองมิติ W และ u1,…,u2n คือระบบพิกัดบนปริภูมิ W  พิกัดคาโนนิคัล (q,p) อาจเขียนได้เป็นฟังก์ชันของพิกัด u และเมตริกซ์ของวงเล็บลากรานจ์
พิกัด (Q1, …, Qn, P1, …, Pn) ในปริภูมิเฟสเป็นพิกัดคาโนนิคอล วงเล็บลากรานจ์ระหว่างพิกัดทั้งสองเขียนได้เป็น
เมื่อ  \delta _{ij} คือ เดลตาโครเนกเกอร์ (Kronecker delta)
ดูเพิ่ม

กลศาสตร์ลากรานจ์
กลศาสตร์แฮมินตัน
แหล่งข้อมูลอื่น

Eric W. Weisstein, "Lagrange bracket" จากแมทเวิลด์.
A.P. Soldatov (2001), "Lagrange bracket",  ใน Hazewinkel, Michiel (บ.ก.), Encyclopedia of Mathematics, Springer, ISBN 978-1-55608-010-4
วัดนพทองดีศรีพฤฒาราม

| วัดนพทองดีศรีพฤฒาราม (วัดโป่ง) |
| --- | --- |

ชื่อสามัญ: วัดนพทองดีศรีพฤฒาราม (วัดโป่ง)
ที่ตั้ง: หมู่ 2 ถนน-  ตำบลโป่ง อำเภอบางละมุง ชลบุรี  ประเทศไทย 20150
ประเภท: วัดราษฏร์มหานิกาย
นิกาย: มหานิกาย
พระประธาน: พระประธานอุโบสถวัดนพทองดีศรีพฤฒาราม (วัดโป่ง)
พระพุทธรูปสำคัญ: -
เจ้าอาวาส: พระครูธรรมรังษีวิสุทธิ์ (หลวงพ่อพร)
จุดสนใจ: พระอุโบสถ , หลวงพ่อดี (พระพุทธรูปศักดิ์สิทธิ์) และ สังขารหลวงพ่อชม กสโร อดีตเจ้าอาวาส
กิจกรรม: ประเพณีสำคัญทางศาสนา
เว็บไซต์: -
 สถานีย่อยพระพุทธศาสนา
วัดนพทองดีศรีพฤฒาราม (วัดโป่ง) ชาวบ้านนิยมเรียก " วัดโป่ง " จากการบอกเล่า วัดโป่งนี้เริ่มสร้างเมื่อ พ.ศ. 2359 มี " นายสนั่น คงเมือง " เป็นคนบ้านโป่ง เป็นผู้มอบที่ดินถวายสร้างวัด จำนวน 17 ไร่ 1 งาน 40 ตารางวา
วัดโป่งนี้ตั้งอยู่ในหมู่บ้านโป่ง ซึ่งในสมัยนั้นหมู่บ้านโป่ง ยังเป็นป่าหนาทึบ มีป่าสัตว์น้อยใหญ่อาศัยอยู่ บริเวณนี้เป็นดินโป่งที่มีรสดินเค็ม ซึ่งจากการบอกเล่าของคนเฒ่าคนแก่ให้ฟังว่า สมัยนั้นมีพระธุดงค์มาจากเมืองโคราช แล้วท่านก็ได้หยุดพักปักกลดที่นี่ ชาวบ้านได้มาทำบุญเกิดความเลื่อมใสศรัทธาในตัวท่านมาก ชาวบ้านจึงนิมนต์ท่านอยู่จำพรรษาที่นี่ นามท่านมาทราบภายหลังว่า " หลวงพ่อดี " วัดนี้สร้างเมื่อ พ.ศ. 2389 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532 ปัจจุบันนี้มีเนื้อที่ตั้งวัดทั้งหมด 25 ไร่ เศษ
นอกจากนี้ยังมีเกจิดังแห่งวัดนพทองดีศรีพฤฒาราม (วัดโป่ง) คือ " พระครูวิสุทธิกิจจาทร (หลวงพ่อชม กสโร) "อดีตเจ้าอาวาส ที่สังขารท่านไม่เน่าเปลือยจนถึงปัจจุบันนี้
รายนามเจ้าอาวาสวัดตั้งแต่อดีตจนถึงปัจจุบัน

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | รวมระยะเวลา (ปี) | หมายเหตุ |
| 1 | เจ้าอธิการบัว | - | - | - | ลาสิกขาบท |
| 2 | พระครูวิสุทธิกิจจาทร (ชม กสโร) | พ.ศ. 2486 | 17 กุมภาพันธ์ พ.ศ. 2539 | 53 ปี | มรณภาพ |
| 1 | พระครูธรรมรังษีวิสุทธิ์ (อาจารย์พร-หลวงพ่อพร) | พ.ศ. 2539 | ปัจจุบัน | - | ดำรงตำแหน่งอยู่ |
แหล่งข้อมูลอื่น

ประวัติ วัดโป่ง ชลบุรี
แผนที่และภาพถ่ายทางอากาศของ วัดนพทองดีศรีพฤฒาราม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
12°57′08″N 100°58′47″E﻿ / ﻿12.9522372°N 100.97978°E﻿ / 12.9522372; 100.97978
ร็อคแมน X6

| ร็อคแมน X6 |
| --- | --- |
ภาพปกเกมร็อคแมน X6
ผู้พัฒนา: Capcom Production Studio 3 Value Wave
ผู้จัดจำหน่าย: แคปคอม
ออกแบบ: Kazuki "Ohkoomi 16" Matsue
ศิลปิน: Haruki Suetsugu
แต่งเพลง: Naoto Tanaka
ชุด: ร็อคแมน 
เครื่องเล่น: PlayStation, PC
วางจำหน่าย: PlayStation  PC Version   ASIA= 2003
แนว: Platformer
รูปแบบ: Single player
ร็อคแมน X6 (ญี่ปุ่น: ロックマンX6; โรมาจิ: Rokkuman Ekkusu Shikkusu) หรือ เมกาแมน X6 (Mega Man X6) เป็นวิดีโอเกมชุดที่ 6 ของซีรีส์ร็อคแมน X โดยวางจำหน่ายในวันที่ 23 พฤศจิกายน ค.ศ. 2001 ที่ประเทศญี่ปุ่นวางจำหน่ายในเครื่องเล่นเกมเพลย์สเตชัน
เนื้อเรื่อง

ในเวลาช่วงปี ค.ศ. 21XX 3 สัปดาห์หลังจากที่โคโลนี่ยูเรเซียตกลงสู่พื้นโลก, เอ็กซ์ได้ปราบซิกม่าลงได้และอิเรกูลาร์ฮันเตอร์ซีโร่ต้องสละชีวิตตนเองเพื่อปกป้องเอ็กซ์ ทำให้มนุษย์ต้องปรับเปลี่ยนวิถีชีวิตตนเองไปอย่างมาก ซิกม่าไวรัสที่อบอวนอยู่เต็มพื้นโลก ทำให้มนุษย์ต้องอาศัยอยู่ใต้ดิน เหล่าฮันเตอร์ที่รอดชีวิตอยู่ได้ร่วมมือกันฟื้นฟูโลก โดยมีเอ็กซ์ที่ได้รับ Z-เซเบอร์ มาจากซีโร่เป็นผู้นำ
ในเวลาต่อมา เกท เรพริลอยด์หนุ่มได้ทำการสำรวจซากโคโลนี่ที่ตกลงมา จนพบ DNA ของซีโร่เขาได้นำมันไปพัฒนาเป็นไวรัสชนิดใหม่ที่เรียกว่า ไนท์แมร์ไวรัส
ตัวละครหลัก

เอ็กซ์ (エックス, X) พากย์เสียงโดย โมริคุโบ โชทาโร (森久保 祥太郎)
ซีโร่ (ゼロ, Zero) พากย์เสียงโดย เรียวทาโร โอกิอะยุ (置鮎 龍太郎)
เอเลีย (エイリア, Alia) พากย์เสียงโดย รูมิ คาซาฮาระ (笠原留美)
ซิกนาส (シグナス, Signas) พากย์เสียงโดย ฮิโรคาคะ ซุซูโอกิ (鈴置 洋孝)
ดั๊กลาส (ダグラス, Doglas) พากย์เสียงโดย วาตารุ ทาคางิ (高木 渉)
เกท  (ゲイト, Gate) พากย์เสียงโดย เคจิ ฟุจิวาระ (藤原啓治)
ไอซ็อค (アイゾック, Isoc) พากย์เสียงโดย ทาเคชิ อาโอโนะ (青野武)
ไฮแม็กซ์  (ハイマックス, High Max) พากย์เสียงโดย โนริโอะ วาคาโมโตะ (若本 規夫)
ไดนาโม (ダイナモ) พากย์เสียงโดย โมริคุโบ โชทาโร (森久保 祥太郎)
ซิกม่า (シグマ, Sigma) พากย์เสียงโดย มุจิฮิโตะ (麦人)
ตัวละครบอส > บอสที่มีพลังพิเศษ

คอมมานเดอร์ ยันมาร์ก (コマンダー・ヤンマーク, Commander Yammark)
บริซาร์ด โวลแฟงค์ (ブリザード・ヴォルファング, Blizzard Wolfang)
บรีซ ฮีทนิกซ์ (ブレイズ・ヒートニックス, Blaze Heatnix)
เมทัลชาร์ค เพลย์เยอร์ (メタルシャーク・プレイヤー, Metal Shark Player)
กราวด์ สคาราบิช (グランド・スカラビッチ, Ground Scaravich)
เรนนี่ เทอร์เทิลรอยด์ (レイニー・タートロイド, Rainy Turtloid)
ชิลด์เนอร์ เชลล์ดัน (シールドナー・シェルダン, Shieldner Shelldon)
อินฟินิตี้ มิจิเนี่ยน (インフィニティー・ミジニオン, Infinity Mijinion)
รูปแบบการเล่น

ในร็อคแมน X6 ได้เพิ่มส่วนองค์ประกอบในเกมใหม่โดยเอ็กซ์สามารถใช้อาวุธ Z-เซเบอร์ และบอสในฉากต่างๆทั้ง 8 จะมีการช่วยตัวประกันในแต่ละฉากเพื่อเพิ่มความสามารถรวมไปถึงชุดเกราะที่เพิ่มเติมในภาคนี้อีก 2 ชุดเกราะคือเบลดอาร์เมอร์ และ ชาโดว์อาร์เมอร์
เพลงประกอบ

Moon Light ร้องโดย โมริคุโบ โชทาโร (เพลงเปิดช่วงต้นและเพลงจากโฆษณา)
The Answer ร้องโดย โมริคุโบ โชทาโร (เพลงเปิดช่วงท้ายไตเติ้ล)
I.D.E.A. ~Boku wa Mainichi, Yume wo miru~ (ญี่ปุ่น: I.D.E.A. ~僕は毎日、夢を見る~; โรมาจิ: I.D.E.A. โบคุวะไมนิจิ, ยูเมะโวะมิรุ) ร้องโดย RoST (รูมิ คาซาฮาระ, ชินอิจิโร่ มิกิ และ ฮิเดโอะ อิชิคาวะ)
ร็อคแมน X ซีรีส์

ร็อคแมน X (ญี่ปุ่น: ロックマン X; โรมาจิ: Rokkuman Ekkusu; ทับศัพท์: Rockman X) หรือ เมกาแมน X (Mega Man X) ในชื่อต่างประเทศศ เป็นเกมชุดที่สองของร็อคแมน  ซึ่งได้รับสัมปทานการสร้างภาคต่อจากแคปคอม ออกวางตลาดครั้งแรกที่ญี่ปุ่นในวันที่ 19 ธันวาคม พ.ศ. 2536 และออกวางตลาดครั้งแรกที่อเมริกาในช่วงเดือนกุมภาพันธ์ พ.ศ. 2537 โดยดำเนินเนื้อเรื่องต่อเนื่องจาก ร็อคแมนซีรีส์ โดยดำเนินในช่วงเวลา 100 ปี
เนื้อเรื่อง

ณ เวลาในปี 21xx มนุษย์ในโลกได้อยู่ร่วมกับหุ่นยนต์และมีมนุษย์กึ่งหุ่นยนต์เรียกว่าเรพริรอยด์ (Repliroid, レプリロイド, Reploid ในภาษาอังกฤษ) แต่ว่าได้เกิดการก่อการร้ายภายใต้ของซิกม่าอดีตอิเรกูลาร์ฮันเตอร์ได้นำกลุ่มอิเรกูลาร์ (Maverick ในภาษาอังกฤษ) มาทำลายโลก ในขณะเดียวกันได้มีอิเรกูลาร์ฮันเตอร์ที่มีชื่อว่า เอ็กซ์ ได้ต่อกรกับอีเรกูลาร์เพื่อที่จะปกป้องโลกและเรพริรอยด์ไปด้วย
ซีรีส์เกม > ซีรีส์หลัก

ร็อคแมน X (SFC)
ร็อคแมน X2 (SFC)
ร็อคแมน X3 (SFC, Windows, PS และ SS)
ร็อคแมน X4 (PS และ SS, Windows)
ร็อคแมน X5 (PS และ Windows)
ร็อคแมน X6 (PS และ Windows)
ร็อคแมน X7 (PS2 และ Windows)
ร็อคแมน X8 (PS2 และ Windows)
ซีรีส์เกม > ซีรีส์เสริม

ร็อคแมน X ไซเบอร์มิชชั่น (GBC)
ร็อคแมน X โซลอีเรเซอร์ (GBC)
ร็อคแมน X คอมมานด์มิชชั่น (PS2 และ GC)
อิเรกูลาร์ฮันเตอร์ X (PSP)
แหล่งข้อมูลอื่น

เว็บไซต์ของ แคปคอม[ลิงก์เสีย] ผู้ผลิตเกม (ญี่ปุ่น)
วัดป่าเขาล้อม

| วัดป่าเขาล้อม |
| --- | --- |

ที่ตั้ง: ตำบลคลองตะเกรา อำเภอท่าตะเกียบ จังหวัดฉะเชิงเทรา
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดป่าเขาล้อม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองตะเกรา อำเภอท่าตะเกียบ จังหวัดฉะเชิงเทรา
วัดป่าเขาล้อมจัดตั้งขึ้นโดยพระครูปลัดชาญธัมมชโย ซึ่งเป็นเจ้าอาวาส เป็นวัดสาขาวัดหินหมากเป้ง จังหวัดหนองคาย (หลวงปู่เทสก์ เทสรังสี) ตั้งเป็นวัดอย่างถูกต้องเมื่อวันที่ 27 ตุลาคม พ.ศ. 2553
วัดสร้างขึ้นอยู่กลางป่ามีภูเขาล้อมรอบ เป็นวัดที่มีบรรยากาศสงบเงียบ เป็นสถานที่สัปปายะแก่การปฏิบัติธรรม ภายในวัดมีพระพุทธรูปปางต่าง ๆ ที่แกะสลักจากไม้ตะเคียนทองที่ขุดพบจมอยู่ใต้ดินลึกกว่า 5 เมตร ขณะสร้างเขื่อนสียัด อำเภอท่าตะเกียบ จังหวัดฉะเชิงเทรา ได้แก่ หลวงพ่อพันปีศรีตะเคียนทอง เป็นพระพุทธรูปปางไสยาสน์ มีความสูง 3 เมตรยาว 10 เมตร หลวงพ่อพุทธบูรพามหาบารมี และได้พบว่าไม้จำนวนหนึ่งได้กลายเป็นหินไปแล้ว จึงสันนิษฐานว่าไม้ตะเคียนคงมีอายุนับเป็นพันปี ชาวบ้านและผู้ขุดพบจึงนำมาถวายพระครูปลัดชาญ ธัมมชโย เจ้าอาวาสวัดป่าเขาล้อม และพระพุทธรูปปางตรัสรู้ที่มีขนาดหน้าตักถึง 109 นิ้ว ปางปรินิพพานมีความยาว 10 เมตร สูง 3 เมตร
รายชื่อทางแยกในเขตดุสิต

รายชื่อทางแยกในเขตดุสิต เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ
แยกวัดเบญจฯ
แยกสะพานแดง
รังสิญา นิสัยสม

รังสิญา นิสัยสม (ชื่อเล่น จูน; เกิด 11 มิถุนายน พ.ศ. 2537) นักเทควันโดหญิงทีมชาติไทย เป็นนักกีฬาเทควันโดจากจังหวัดชลบุรี และแชมป์เทควันโดโลก ปี 2011 รุ่นไม่เกิน 62 กก.หญิง โดยคว้าเหรียญทองประวัติศาสตร์แรกให้กับวงการเทควันโดไทย หลังจากที่ทางสมาคมกีฬาเทควันโดแห่งประเทศไทยรอคอยมานานถึง 32 ปีเต็ม เป็นหนึ่งในนักกีฬาเทควันโดที่เข้าร่วมการแข่งขัน "โอลิมปิกเกมส์ 2012" รุ่นไม่เกิน 57 กก.หญิง ที่กรุงลอนดอน ประเทศอังกฤษ
ประวัติ

รังสิญาเป็นบุตรสาวของ พ.จ.อ.รังสรรค์ นิสัยสม และนางสุมาลี นิสัยสม สำเร็จการศึกษาระดับชั้นมัธยมศึกษาตอนปลายจากโรงเรียนสิงห์สมุทร จังหวัดชลบุรี ปัจจุบันกำลังศึกษาระดับปริญญาตรีที่มหาวิทยาลัยรัตนบัณฑิต เริ่มเล่นกีฬาเทควันโดตั้งแต่อายุ 10 ปี เพราะชื่นชอบความสวยงามของชุดเทควันโด และมีนักกีฬารุ่นพี่ คือ เยาวภา บุรพลชัย เป็นแรงบันดาลใจ ในตอนแรกทางครอบครัวไม่อนุญาต แต่สุดท้ายครอบครัวของเธอก็ใจอ่อน ยอมให้เธอเล่นกีฬาชนิดนี้ รังสิญาติดทีมชาติจากการเข้าร่วมการแข่งขันกีฬาเยาวชนแห่งชาติ ได้เข้ามาร่วมฝึกซ้อมกับโค้ชและนักกีฬาคนอื่น ๆ หลังจากนั้นก็มีผลงานในฐานะนักกีฬาเทควันโดทีมชาติไทยจนถึงปัจจุบัน
นักกีฬาเทควันโดรุ่นเยาวชน > พ.ศ. 2553

ในปี 2553 รังสิญาเข้าร่วมการแข่งขันเทควันโด รายการ "Yeongcheon 1st Intl Club Open Taekwondo Championships 2010" ที่ประเทศเกาหลีใต้ และเข้าร่วมการแข่งขันเทควันโด รายการ "WTF World Cup Taekwondo Team Championships 2010" ที่สาธารณรัฐประชาชนจีน ซึ่งคว้าเหรียญทองแดงมาครองทั้งสองรายการ
นักกีฬาเทควันโดรุ่นเยาวชน > พ.ศ. 2554

ในปี 2554 เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2011" รุ่นไม่เกิน 62 กก.หญิง ที่เมืองคยองจู ประเทศเกาหลีใต้ รอบชิงชนะเลิศ เป็นฝ่ายชนะคะแนนมาริน่า ซูมิก นักกีฬาจากโครเอเชีย 3-1 คว้าเหรียญทอง รุ่นไม่เกิน 62 กก.หญิง ทำให้รังสิญาเป็นแชมป์เทควันโดโลกคนแรกของไทย ด้วยวัยเพียง 17 ปี และเป็นแชมป์เทควันโดโลกร่วมกับชัชวาล ขาวละออ นักกีฬาเทควันโด รุ่นไม่เกิน 54 กก.ชาย ที่คว้าเหรียญทองมาได้เช่นกัน
นักกีฬาเทควันโดรุ่นประชาชน > พ.ศ. 2555

ในปี 2555 รังสิญาเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2012" รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทยรุ่นประชาชน จำนวน 8 คน แบ่งเป็นประชาชนหญิง จำนวน 3 คน ประกอบด้วย คันธรัตน์ หนูราม ชนาธิป ซ้อนขำ สริตา ผ่องศรี แบ่งเป็นประชาชนชาย จำนวน 5 คน ประกอบด้วย ชัชวาล ขาวละออ เป็นเอก การะเกตุ นาชา ปั้นทอง กองพล คุ้มครอง พีระเทพ ศิลาอ่อน
เข้าร่วมการแข่งขัน "WTF Asian Qualification Tournament for London 2012 Olympic Games" หรือ กีฬาโอลิมปิกรอบคัดเลือก จัดขึ้นที่ประเทศไทย เป็นการคว้าโควต้าเพื่อเข้าร่วมการแข่งขัน "โอลิมปิกเกมส์ 2012" ที่กรุงลอนดอน ประเทศอังกฤษ โดยสามารถคว้าเหรียญทอง รุ่นไม่เกิน 57 กก.หญิงมาครอง และได้สิทธิ์เข้าร่วมการแข่งขัน "โอลิมปิกเกมส์ 2012" ที่กรุงลอนดอน ประเทศอังกฤษ ในการแข่งขันเทควันโด รุ่นไม่เกิน 57 กก.หญิง ร่วมกับชนาธิป ซ้อนขำ รุ่นไม่เกิน 49 กก.หญิง เป็นเอก การะเกตุ รุ่นไม่เกิน 58 กก.ชาย โดยก่อนหน้านี้เป็นหนึ่งในนักกีฬาตัวเลือกร่วมกับวรวงษ์ พงษ์พานิช แต่ผลสุดท้าย ปรากฏว่าชเว ยองซอก ผู้ฝึกสอนเทควันโดชาวเกาหลีใต้ เลือกรังสิญาไปแข่งขันกีฬาโอลิมปิกเกมส์เป็นคนสุดท้าย
นักกีฬาเทควันโดรุ่นประชาชน > พ.ศ. 2556

ในปี 2556 เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2013" รุ่นไม่เกิน 62 กก.หญิง ที่ประเทศเม็กซิโก โดยเข้าร่วมการแข่งขันกับนักกีฬาเทควันโดทีมชาติไทย จำนวน 8 คน ประกอบด้วย ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
เข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ ในการแข่งขันเทควันโด รุ่นไม่เกิน 62 กก.หญิง ซึ่งเป็นการแข่งขันซีเกมส์ครั้งแรก และสามารถคว้าเหรียญทองแดงมาครองได้สำเร็จ โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง พรรณนภา หาญสุจินต์ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง วรวงษ์ พงษ์พานิช รุ่นไม่เกิน 57 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย ศรศาสตร์ พูลพงษ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย ณัฐภัทร ตันตรามาตย์ รุ่นไม่เกิน 87 กก.ชาย
นักกีฬาเทควันโดรุ่นประชาชน > พ.ศ. 2557

ในปี 2557 เข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2014" รุ่นไม่เกิน 57 กก.หญิง ที่เมืองทาชเคนต์ ประเทศอุซเบกิสถาน โดยเข้าร่วมการแข่งขันกับนักกีฬาเทควันโดทีมชาติไทย จำนวน 11 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง สริตา ผ่องศรี รุ่นไม่เกิน 53 กก.หญิง รุ่งรวี ขุระสะ รุ่นไม่เกิน 62 กก.หญิง คาสซานดร้า ฮาลเลอร์ รุ่นไม่เกิน 67 กก.หญิง เจียรณัฏฐ์ นาคะวิโรจน์ รุ่นไม่เกิน 54 กก.ชาย เป็นเอก การะเกตุ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย เชษฐรพี ต่างใจ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย ณัฐภัทร ตันตรามาตย์ รุ่นไม่เกิน 80 กก.ชาย
เข้าร่วมการแข่งขัน "เทควันโดชิงชนะเลิศมหาวิทยาลัยโลก ครั้งที่ 13" ที่เมืองโฮฮอต สาธารณรัฐประชาชนจีน คว้าเหรียญทองในการแข่งขันเทควันโด ประเภทต่อสู้ทีมหญิง ร่วมกับคาสซานดร้า ฮาลเลอร์ ศิริพร บวบสด รุ่งรวี ขุระสะ สริตา ผ่องศรี ซึ่งเป็นการคว้าเหรียญทองเทควันโด ประเภทต่อสู้ทีมหญิง ได้เป็นครั้งแรกในประวัติศาสตร์
เข้าร่วมการแข่งขันเทควันโด รายการ "โคเรีย โอเพ่น 2014" ที่ประเทศเกาหลีใต้ คว้าเหรียญทองแดง รุ่นไม่เกิน 57 กก.หญิง โดยเข้าร่วมการแข่งขันกับนักกีฬาเทควันโดทีมชาติไทย จำนวน 18 คน แบ่งเป็นรุ่นเยาวชน จำนวน 7 คน ประกอบด้วย รัชนีกร สูนประหัต นภาพร จรณวัต อรวรา ปัดชัยยัง อิศรินทร์ ทวีปถาวรวงศ์ วรัญชัย จังศิริพรปกรณ์ สิรวิชญ์ ปิยะจินดา ธนโชติ แหม่มเพชร แบ่งเป็นรุ่นประชาชน จำนวน 11 คน ประกอบด้วย วิลาสินี ขำศรีบุศ ธนาภา แซ่เล้า รุ่งรวี ขุระสะ คาสซานดร้า ฮาลเลอร์ รามณรงค์ เสวกวิหารี เป็นเอก การะเกตุ ณัฐวีร์ กล่อมพงษ์ อัครินทร์ กิจวิจารณ์ ติณณภพ ผดุงธรรม เชษฐรพี ต่างใจ พีระเทพ ศิลาอ่อน
สำหรับการแข่งขันเทควันโดในอินชอนเกมส์ หรือ "เอเชียนเกมส์ ครั้งที่ 17" ที่ประเทศเกาหลีใต้ รอบ 16 คน รังสิญาชนะคะแนนนักกีฬาจากจอร์แดน 3-1 รอบ 8 คน ชนะคะแนนนักกีฬาจากอุซเบกิสถาน 6-2 รอบรองชนะเลิศ พ่ายคะแนนนักกีฬาจากเกาหลีใต้ 5-1 คว้าเหรียญทองแดง รุ่นไม่เกิน 57 กก.หญิง และเข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นไม่เกิน 57 กก.หญิง
นักกีฬาเทควันโดรุ่นประชาชน > พ.ศ. 2558

ในปี 2558 รังสิญาเข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 57 กก.หญิง ที่ประเทศรัสเซีย โดยเข้าร่วมการแข่งขันกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 53 กก.หญิง รามณรงค์ เสวกวิหารี รุ่นไม่เกิน 54 กก.ชาย ณัฐวีร์ กล่อมพงษ์ รุ่นไม่เกิน 58 กก.ชาย อัครินทร์ กิจวิจารณ์ รุ่นไม่เกิน 63 กก.ชาย พีระเทพ ศิลาอ่อน รุ่นไม่เกิน 74 กก.ชาย และเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" รุ่นไม่เกิน 57 กก.หญิง ที่เมืองเมลเบิร์น ประเทศออสเตรเลีย เป็นการแข่งขันเพื่อเก็บสะสมคะแนนในการจัดอันดับโลก หรือ G2
เข้าร่วมการแข่งขันเทควันโด รายการ "2015 Summer Universiade" หรือ กีฬามหาวิทยาลัยโลกฤดูร้อน 2015 ที่เมืองควังจู ประเทศเกาหลีใต้ รอบ 32 คน เป็นฝ่ายชนะคะแนนนักกีฬาจากบราซิล 3-1 รอบ 16 คน ชนะคะแนนนักกีฬาจากสหรัฐอเมริกา 7-0 รอบก่อนรองชนะเลิศ ชนะคะแนนนักกีฬาจากเยอรมนี 4-0 รอบรองชนะเลิศ พ่ายคะแนนนักกีฬาจากเกาหลีใต้ 4-0 คว้าเหรียญทองแดง รุ่นไม่เกิน 57 กก.หญิง และเข้าร่วมการแข่งขันเทควันโดประเภทต่อสู้ทีมหญิง ร่วมกับนักกีฬาเทควันโดทีมชาติไทย จำนวน 2 คน ประกอบด้วย ชนาธิป ซ้อนขำ และธนาภา แซ่เล้า
เข้าร่วมการแข่งขันเทควันโด รายการ "โคเรีย โอเพ่น 2015" รุ่นไม่เกิน 57 กก.หญิง ที่เมืองชุนชอน ประเทศเกาหลีใต้ ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2 ต่อมาเข้าร่วมการแข่งขันเทควันโด รายการ "Indonesia Open Taekwondo Championship 2015" ที่เมืองเปกันบารู ประเทศอินโดนีเซีย คว้าเหรียญทองแดง รุ่นไม่เกิน 57 กก.หญิง จากนั้นเข้าร่วมการแข่งขันเทควันโด รายการ "2015 WTF World Grand Prix Series 2" รุ่นไม่เกิน 57 กก.หญิง ที่เมืองซัมซุน ประเทศตุรกี เป็นการแข่งขันเพื่อเก็บสะสมคะแนนในการจัดอันดับโลก หรือ G4 ร่วมกับนักกีฬาเทควันโดทีมชาติไทย จำนวน 4 คน ประกอบด้วย พาณิภัค วงศ์พัฒนกิจ รุ่นไม่เกิน 49 กก.หญิง ชนาธิป ซ้อนขำ รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย พีระเทพ ศิลาอ่อน รุ่นไม่เกิน 80 กก.ชาย และเข้าร่วมการแข่งขันเทควันโดกีฬาทหารโลก รายการ "6th CISM World Military Games 2015" รุ่นไม่เกิน 57 กก.หญิง ที่เมืองมุงยอง ประเทศเกาหลีใต้ โดยเข้าร่วมการแข่งขันกับนักกีฬาเทควันโดตัวแทนทีมชาติไทย จำนวน 2 คน ประกอบด้วย โชตสุธัญญ์ จันทร์ธีระวงศ์ รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย
นักกีฬาเทควันโดรุ่นประชาชน > พ.ศ. 2559

ในปี 2559 รังสิญาเป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ ชนาธิป ซ้อนขำ พรรณนภา หาญสุจินต์ เทวินทร์ หาญปราบ ณัฐวีร์ กล่อมพงษ์ อัครินทร์ กิจวิจารณ์ พีระเทพ ศิลาอ่อน รังสิญาเป็นนักกีฬาที่มีรายชื่อเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 57 กก.หญิง ที่เมืองปาไซ ประเทศฟิลิปปินส์ แต่สุดท้ายต้องถอนตัวจากการแข่งขันเนื่องจากอาการบาดเจ็บ ดังนั้นทางสมาคมกีฬาเทควันโดแห่งประเทศไทยจึงส่งธนาภา แซ่เล้าเข้าร่วมการแข่งขันแทน
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
วัดป่าเจดีย์เหลี่ยม

| วัดป่าเจดีย์เหลี่ยม |
| --- | --- |


ที่ตั้ง: ตำบลแม่ก๊า อำเภอสันป่าตอง จังหวัดเชียงใหม่
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดป่าเจดีย์เหลี่ยม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลแม่ก๊า อำเภอสันป่าตอง จังหวัดเชียงใหม่
วัดป่าเจดีย์เหลี่ยมเคยเป็นวัดร้างอายุกว่า 1,000 ปี จนเมื่อวันที่ 29 เมษายน พ.ศ. 2514 โดยชาวมอญได้ร่วมกันสร้างวัดขึ้นจากวัดร้างของชาวมอญโบราณ ในนิมิตของอาจารย์ทองฮวด ฐิตวณฺโน เห็นภาพงานฉลองพระเจดีย์ มีตัวเลขติดหลังเก้าอี้ในนิมิต 1420 จึงสันนิษฐานว่าเจดีย์สร้างเมื่อ เมื่อ พ.ศ. 1420 ศักราชมอญ 239 (จุลศักราช) โดยมีเศรษฐีสามีภรรยา คู่หนึ่งที่เป็นประธานสร้างเป็นวัด เมื่อทั้งคู่เสียชีวิตจึงนำมาฝังไว้คู่กันและก่อเป็นรูปพระเจดีย์ไว้ ขณะนี้เรียกว่า กู่เจ้าวัด อยู่ที่หลังพระประธาน วัดคงร้างไปราว พ.ศ. 1600–1700 พระครูบาเติง จากวัดหนองดู่มาบูรณะอีกครั้ง เมื่อ พ.ศ. 2466 เมื่อพระครูบาเติงมรณภาพเมื่อ พ.ศ. 2468 วัดนี้จึงร้างอีกครั้ง ต่อมาอาจารย์ทองฮวด ฐิตวณฺโน จากจังหวัดกาฬสินธุ์ มาปักกลดอยู่ที่วัดร้างแห่งนี้ เมื่อ 29 เมษายน พ.ศ. 2514 ชาวบ้านเกิดความศรัทธาจึงได้ร่วมกันปฏิสังขรณ์วัด ตั้งเป็นวัดเมื่อ พ.ศ. 2522 ได้รับพระราชทานวิสุงคามสีมาเมื่อ พ.ศ. 2531
ชื่อของวัดเรียกกันหลายนาม เช่น วัดเจตอยเหลิ่ม (ဘာေစတ႘လုီ แปลว่าวัดเจดีย์พัง) วัดเกริบ (ဘာၿဂုိပ္ แปลว่าวัดป่า) วัดหนู่ (ဘာေဇှာဝ္ แปลว่าวัดธง) ส่วนคนเมืองนิยมเรียก วัดตุง บ้างก็เรียก วัดเม็ง (วัดมอญ) เชื่อว่าที่ชื่อว่าวัดป่าเจดีย์เหลี่ยม มาจากภาษามอญว่า  "แผ่ว์เจตอยเหลิ่ม" (วัดเจดีย์พัง) เนื่องจากเสียงคำว่า "เหลิ่ม" คล้ายกับคำว่า "เหลี่ยม"
พระธาตุเจดีย์เหลี่ยมมีความสูงจากพื้นถึงฉัตร 19 เมตร องค์เจดีย์กว้างด้านละ 9 เมตร กำแพงพระเจดีย์ทั้งสี่ด้าน กว้างด้านละ 22 เมตร ภายในองค์พระเจดีย์บรรจุพระบรมสารีริกธาตุทั้งสี่ด้านบรรจุพระพุทธรูปปูนปั้นพระพุทธเจ้า 28 องค์
วัดป่าเจริญราช

| วัดป่าเจริญราช |
| --- | --- |

ชื่อสามัญ: วัดป่าเจริญราช, ธรรมสถานวิมลธรรม, สำนักสงฆ์วิมลธรรม
ที่ตั้ง: ตำบลบึงทองหลาง อำเภอลำลูกกา จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระครูปลัดวีระนนท์ วีรนนฺโท
 สถานีย่อยพระพุทธศาสนา
วัดป่าเจริญราช เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี ได้รับแต่งตั้งเป็นสำนักปฏิบัติธรรมประจำจังหวัดปทุมธานีแห่งที่ 13 ให้เป็นศูนย์ปฏิบัติวิปัสสนากรรมฐาน ตั้งอยู่บนเนื้อที่กว่า 92 ไร่
เมื่อวันที่ 25 พฤษภาคม พ.ศ. 2544 พระครูปลัดวีระนนท์ วีรนนฺโท ร่วมกับพุทธศาสนิกชนและผู้มีจิตศรัทธา เริ่มสร้างสถานปฏิบัติธรรม ชื่อ ธรรมสถานวิมลธรรม โดยความอนุเคราะห์ของญาติธรรมท่านหนึ่งให้ใช้ประโยชน์ที่ดินเป็นการชั่วคราวจำนวน 2 ไร่ บริเวณใกล้กับหมู่บ้านเกษียณเกษตร คลอง 11 ตำบลบึงทองหลาง อำเภอลำลูกกา จังหวัดปทุมธานี ในระยะเริ่มต้นได้มีการปรับพื้นที่ ขุดบ่อน้ำ และก่อสร้างศาลาปฏิบัติธรรมชั่วคราว รวมไปถึงการก่อสร้างที่พักของพระภิกษุ โรงครัว ห้องน้ำ และปลูกต้นไม้ให้ร่มเงา ต่อมาเมื่อปี พ.ศ. 2545 ได้รับอนุมัติจากเจ้าคณะจังหวัดปทุมธานี อนุญาตให้จัดตั้งเป็น สำนักสงฆ์วิมลธรรม และเมื่อวันที่ 15 สิงหาคม พ.ศ. 2551 มหาเถรสมาคมได้มีประกาศสำนักงานพระพุทธศาสนาให้จัดตั้งเป็นวัดขึ้นในพระพุทธศาสนา ชื่อว่า "วัดป่าเจริญราช" ทั้งยังให้เป็นสำนักปฏิบัติธรรม จังหวัดปทุมธานี แห่งที่ 13
ภายในวัดมีเสนาสนะและสิ่งปลูกสร้างต่าง ๆ รวม 83 หลัง ปัจจุบันมีพระครูปทุมภาวนาจารย์ หรือพระครูปลัดวีระนนท์ วีรนนฺโท เป็นเจ้าอาวาส จากข้อมูลเมื่อ พ.ศ. 2563 มีพระสงฆ์ 16 รูป สามเณร 1 รูป
วัดป่าเปอะ

| วัดป่าเปอะ |
| --- | --- |

ที่ตั้ง: ตำบลท่าวังตาล อำเภอสารภี จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดป่าเปอะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวังตาล อำเภอสารภี จังหวัดเชียงใหม่ อยู่ห่างจากแม่น้ำปิงมาทางตะวันออกประมาณ 300 เมตร อยู่ฝั่งตะวันตกของเวียงกุมกาม ปัจจุบันไม่พบร่องรอยโบราณสถาน บริเวณโดยรอบวัดเป็นเขตที่อยู่อาศัยของชุมชน มีที่ดินตั้งวัดเนื้อที่ 2 ไร่ 1 งาน 20 ตารางวา
วัดป่าเปอะสร้างขึ้นเมื่อ พ.ศ. 2204 ซึ่งมีประวัติเล่าว่า สร้างขึ้นโดยพระพรหม (พระที่ชื่อ พรหม) เมื่อได้เดินทางมาฉลองวัด ต้องอาบน้ำล้างโคลนตมที่เกิดจากระหว่างทางฝนตก ทำให้พื้นดินและทางเดินเปียกและลื่น มีแต่โคลนตม จึงได้ชื่อว่า "วัดป่าเปอะ" วัดรับพระราชทานวิสุงคามสีมา เมื่อวันที่ 22 สิงหาคม พ.ศ. 2557
อาคารเสนาสนะที่สำคัญ ได้แก่ วิหารทรงแบบพื้นเมือง ศาลาการเปรียญทรงพื้นเมืองไทยภาคเหนือ เป็นอาคารคอนกรีตเสริมเหล็กชั้นเดียวรูป ศาลาบำเพ็ญบุญชั้นเดียวทรงล้านนา กุฏิสงฆ์ 2 ชั้น รูปทรงล้านนา และอุโบสถ ปูชนียวัตถุที่สำคัญ ได้แก่ เจดีย์ พระพุทธรูปก่ออิฐถือปูน พระพุทธรูปก่ออิฐถือปูนรักปิดทอง และพระพุทธรูปหล่อด้วยทองลงรักปิดทอง
วัดป่าเปอะมีกิจกรรมที่สำคัญ ได้แก่ กิจกรรมตักบาตรวันคล้ายวันสวรรคตของพระบาทสมเด็จพระปกเกล้าเจ้าอยู่หัว ในวันที่ 30 พฤษภาคม ของทุกปี และยังมีประเพณีสรงน้ำพระธาตุ เดือน 5 เป็ง
วัดป่าเนรัญชรา

| วัดป่าเนรัญชรา |
| --- | --- |


ชื่อสามัญ: วัดป่าเนรัญชรา, วัดป่าเนรัญชราวนาราม
ที่ตั้ง: ตำบลเป๊าะ อำเภอบึงบูรพ์ จังหวัดศรีสะเกษ
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดป่าเนรัญชรา เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเป๊าะ อำเภอบึงบูรพ์ จังหวัดศรีสะเกษ อยู่บริเวณใกล้กับปรางค์กู่สมบูรณ์ ซึ่งเป็นแหล่งท่องเที่ยวทางโบราณคดี มีพื้นที่รอบบริเวณวัด 15 ไร่
วัดป่าเนรัญชรา หรือ วัดป่าเนรัญชราวนาราม สร้างเมื่อ พ.ศ. 2540-2542 โดยการนำสร้างของหลวงพ่อหมอ หรือพระครูวีรญาณโสภณ เจ้าอาวาส ตามที่ท่านได้นิมิต โดยต้องการให้เรือที่ชื่อ เรือพิฆาตสังสารวัตฎ หมายความว่า เป็นศูนย์รวมปฏิบัติธรรมพิฆาตกิเลส ตั้งเป็นวัดเมื่อวันที่ 21 กรกฎาคม พ.ศ. 2541 ได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
เรือพิฆาตสังสารวัตฎหลังนี้ก่อสร้างเป็นเรือรบ 5 ชั้น ยาว 55 เมตร สูง 24 เมตร ใช้เป็นทั้งอุโบสถ วิหาร เจดีย์ และศาลาการเปรียญในอาคารหลังเดียวกัน แต่ละชั้นประกอบด้วย ชั้นที่ 1 เป็นห้องกรรมฐาน (ท้องเรือ) ชั้นที่ 2 ตัวเรือเป็นศูนย์ปฏิบัติธรรม ชั้นที่ 3 เป็นดาดฟ้า ประดิษฐานโบสถ์เจดีย์ มีพระประธานเป็นพระพุทธชินราชจำลอง ชั้นที่ 4 เป็นห้องพระพุทธ และชั้นที่ 5 เป็นห้องบรรจุพระบรมสารีริกธาตุ อาคารสร้างเมื่อ พ.ศ. 2540 แล้วเสร็จเมื่อ พ.ศ. 2542 งบประมาณในการก่อสร้าง 15 ล้านบาท